Кылаас таhынан улэннэн о5ону сайыннарыы

программата

Алексеесва Елена Михайловна

Н.А. Габышев аатынан

Хомустаах орто оскуолатын

алын суьуех учуутала

Бүгүҥҥү оскуола иннигэр биир улахан проблеманан үөрэнээччи төрөөбүт төрүт тылыгар болҕомто уурбата, аанньа ахсаран, умсугуйан үөрэппэтэ буолар.

Билинни кэмнэ саха о5олоро ийэ тылларын билбэккэ улаатан, сахалыы ейдерун-санааларын, быhыыларын – таhааларын улам сутэрэн иhэллэр. Норуот уус-уран айымньытыгар улахан суолтаны уурбаттар. О5олор үксун телевизорга, компьютерга,сотовай телефоҥҥа о5уннулар.Билиҥҥи оҕо элбэҕи саҥарбат, барытын кылгатан, нууччалыы тылы туттан, элбэх сыыс тыллаах кэпсэтэр. Ол түмүгэр тылларын сатаан сааһылаан, саныыр санааларын толору эппэттэр,ойуулаан – дьүһүннээн кэпсээбэттэр,хомоҕой тылынан суруйбаттар.

ϴбугэлэрбит хайдах курдук олох эриирин – мускуурун, аhыытын - ньулуунун, мутук тостор тымныытын тулуйан кэлтэрэ буолуой? Кинилэр ейдеен керер, тобулан толкуйдуур еркен ейдеех, бэйэлэрин олохторун айыл5аны кытта алтыhыннаран олорор дьон буолаллара. Билигин маннык сайдыылаах олоххо кэлэн баран, о5о омук быhыытынан, тереебут терут тылынан санарбат буолла5ына, нуучча, саха икки ардыгар муммут кус о5отун курдук буоларыгар тиийэр. Саханы саха онорорго сахалыы санааhын, сахалыы толкуй, ей сахалыы улэтэ наада. Оҕо саныыр санаатын ,тугу билбитин – көрбүтүн сааһылаан,уустаан – ураннаан, бэргэн хомоҕой тылларынан кэпсиир, суруйар үөрүйэҕин сайыннарыы, ийэ тыл имэҥин иҥэрии учуутал иннигэр турар соруктартан биир сүрүннэрэ.

Мантан сиэттэрэн мин оҕо айар дьоҕурун сайыннарарга уруок таьынан ситимнээх үлэни ыытабын. Ол курдук 1 уонна 2 кылаастарга “ Айылгы» диэн драм куруһуогу тэрийэн үлэлэтэбин.

Бу куруһуок салааларынан буолаллар**:**

-хоһоон аа5ыы

- чабыр5ах

-олоҥхо

- сценкалар.

**ПРОГРАММА СЫАЛА – СОРУГА:**

* Саха норуотун уус-уран айымньытыгар интэриэhи, убаастабылы иитии, саха суруйааччыларын билсиhии, кинилэр айымньыларын кэрэхсии үөрэнии, умсугуйан туран аа5ыы;
* О5о5о бэйэтэ олорор дойдутунан киэн туттар, киниэхэ харыстабыллаахтык сыhыаннаhар иэйиитин иитии;
* Төрөөбут тыл ураты баай ис хоhоонноо5ун өйдөтүү, төрөөбут тылынан саҥаран оонньооhунунан киэн туттуу, дуоhуйууну ылыы;
* О5олору кэрэ эйгэтигэр уhуйуу;
* О5олор сыана5а тахсан толлубакка саҥарар – иҥэрэр, туттар –хаптар, оонньуур дьо5урдарын сайыннарыы. Хас биирдии обраhы арыйыыга интэриэhи үөскэтии.

**Үлэ түмүгүнэн оҕоттон ирдэнэр:**

* Саха норуотун фольклорун көрүҥнэрин арааран билии;
* Олоҥхо тылын наардаан чуолкайдык, тэтимнээхтик, табатык саҥарыы;
* Олоҥхоттон быhа тардыыны сыанаҕа толоруу;
* Чабырҕаҕы араастаан туттан –хаптан ааҕыы сатабылын билии;
* Кылгас сценкалары оонньоон, көрөөччүлэр дьүүллэригэр таhаарыы.
* Хоhооннору ис хоhоонноохтук, истээччигэ тиийэр курдук ааҕарга үөрэнии.

Маҥнайгы кылаастан оҕоҕо элбэх хоһоону үөрэттэххэ, маҥнай ыарырҕатан баран кэлин ханнык баҕарар хоһоону иҥнигэһэ суох ааҕар кыахтанар.

Чабырҕаҕы үөрэтиигэ сүрүннээн оскуола оҕотугар аналлаах кылгас соҕус чабырҕахтары үөрэтэбит. Манна сүрүн болҕомто оҕо чабырҕаҕы ааҕар тэтимигэр, араастаан туттан – хаптан, саҥаран – иҥэрэн чабырҕаҕын обраһын тириэрдэригэр ууруллар. Оҕолор чабырҕах ааҕалларын олус сөбүлүүллэр.

Куруһуок биир улахан салаатынан олоҥхо буолар. Олоҥхо тыла биллэрин курдук сүрдээх уһун,оҕо ылбычча аахпат ыарахан тыллардаах буолар. Ол эрэн ис хоһоонун үчүгэйдик илдьиритэн кэпсээтэххэ, өйдөттөххө оҕолор сүрдээҕин таттаран, умсугуйан туран үөрэтэллэр эбит. Олоҥхо салаатыгар биһиги маҥнайгы ситиһиибитинэн “ Эрчимэн Бэргэн” олоҥхону туруоран,хас биирдии оҕо бэйэтин оруолун итэҕэтиилээхтик оонньоон, манна буолбут “Удьуор утум – олоҥхобутугар” диэн олоҥхо күрэ5эр лауреат үрдүк аатын ылбыппыт.

Оҕолор биир саамай сөбүлүүр, интэриэһиргиир көрүҥнэринэн сценкаҕа оонньооһун буолар. Ордук сөбүлээн күлүүлээх көрүдьүөс сценкаҕа оонньуулларын ордороллор. Оруолларын кимиэхэ туох барсарынан бэйэлэрэ үллэстэллэр, талбыт оруолларын умсугуйан туран оонньууллар. Дэриэбинэҕэ буолар концертарга кыттан дьон биһирэбилин ылан үөрэбит – көтөбүт.

Итинник үлэлээн баран аны 3 кылаастан са5алаан, о5олор үчүгэйдик ааҕар, суруйар буолтарын кэннэ, «Бастакы холонуу» диэн айар дьо5уру сайыннарыыга анаан куруһуок үлэлэтэбин.

**Yлэ хайысхата:**

- суруйар-айар дьо5уру сайыннарыы,

- айар курэхтэргэ кыттыы,

- тэттик хомуурунньук оноруу,

- хаьыат, сурунаал таьаарыы.

**Сыала:** - о5ону ийэ тылынан хомо5ойдук саңарарга,бэйэтин санаатын сааhылаан, уус – уран тылынан – еhунэн этэргэ,суруйарга уерэтии.

**Соруктара**:

1. О5ону кэрэни кэрэхсииргэ, өйдүүргэ уһуйуу; О5о эргиччи сайдарыгар, бэйэтин ураты киһи быһыытынан сананарыгар толору кыах биэрии.

2. Төрөөбүт ийэ тыл баайын-кыа5ын баһылыырыгар, сахалыы толкуйу тобуларыгар, санаатын сайа этэригэр эйгэ тэрийии.

3. Үөрэнээччигэ интэриэс үөскэтии.

4. О5ону төрөөбүт тылынан аа5арга, толкуйдаан суруйарга, төрөөбүт литературатын таптыырын, умсугуйан туран аа5арын ситиһии.

5. О5о айар дьо5урун кө5үлээһин, өйөөһүн;

**Ылар билии, сатабыл:**

1.Тылы сурукка таба туттуу;

2.Уус – уран тыл айымньыга суолтатын таба керен ейдуур буолуу;

3.О5олор бэйэлэрин икки ардыларыгар алтыhыыга киирэ, санаа атастаhа уерэниилэрэ;

4.О5о санаабыт санаатын сатаан суругунан тириэрдэ уерэниитэ.

Айан суруйуу – уустук, элбэх өрүттээх үлэ.Оҕо интэриэһин тардар, айан суруйууга бэлэмниир сыалтан араас үлэлэри ыытыахха сөп. Холобур:

- этиигэ тыллары сааһылааһын

- кэлимсэ тиэкиһи этиилэргэ араарыы

-ыһыллыбыт тиэкистэри сааһылааһын

-аахпыт тиэкискэ маарыҥнатан бэйэ кэпсээн айыыта

-ойуулуур – дьүһүннүүр тыллары булууга күрэхтэһии

О5о айар дьо5урун сайыннарыыга биир саамай туһалаа5ынан кыра кээмэйдээх хоһооннору айыыга холонуу буолар. Хоһоон айарга үөрэтиэх иннинэ элбэхтик саха суруйааччыларын хоһооннорун аа5абыт. О5о хоһоон айар дьо5урун сайыннарыыга ыраата барбакка тулалыыр оло5у кытта сибээстиир табыгастаах дии саныыбын.Холобур,күһүн суруйбут “Күһүҥҥү ардах” диэн хоһооннорун ылан көрүөҕүҥ.

**Күһүҥҥү ардах.**

Самаан сайын кэнниттэн

Сырсан кэллэ көмүс күһүн.

Сылайбакка эрдэ туран

Сайынны кэмнэрбин ахтабын.

Күнү быһа оонньооммун

Киэһээ дьиэбин буллум дьэ,

Киирээт ааммын сабааппын

Курулатта күһүҥҥү ардах

Ардах чуупурбутун кэннэ

Аан аһыллан, дьүөгэм киирэн

Оҥоойугун туппутунан.

«Отоннуу барыахха”,- диэтэ.

**КҮҺҮҤҤҮ АРДАХ.**

Мааны сайыммыт бүтэн

Көмүс күһүммүт кэллэ,

Таһырдьа тымныйда

Түүн буолла,

Ардах таммалыыр..

Сарсыарда хаппыт буорбут

Ардахтан илийэн,

Саппыкыбыт батыллар

Бадарааҥҥа кубулуйбут буолла.

Түннүгү тоҥсуйар

Тобугурас таммахтар

Түннүкпүтүн ып – ыраастык

Сууйан кэбиһэллэр.

**Күһүҥҥү ардах**

Самаан сайын кэнниттэн

Күһүн тиийэн кэллэ.

Сирбит үрдүн барытын

Саһарбыт сэбирдэх бүрүйдэ.

Хара былыттар кэлэннэр

Күммүтүн бүрүйдүлэр.

Ардах түһэн курулатта

Тымныы тыал урэн сирилэттэ.

Оҕолор айар үлэҕэ интэриэстэрин сүтэрбэттэрин наадатыгар үлэни тута бэрэбиэркэлээн,сөптөөх сүбэни биэрэн иһэбин. Кыратык да табыллыбыт өрүтүн булан кэмигэр хайҕыыбын,оччоҕо оҕо үөрэр, айар баҕата күүһүрэр. Суруйбут айымньыларын кылаас иннигэр тахсан ааҕалларын,санаа атастаһалларын олус астыналлар.

Быйыл оҕолорум айымньыларын мунньаммын, кыракый хомуурунньук кинигэ оҥорон бэйэлэригэр бэлэхтээри бэлэмнэнэбин. Улааттахтарына көрөн бэйэлэрин сыаналаныахтара дии саныыбын.

Ити курдук кылаас таһынан дьарыктаныы учугэйтэн атыны а5албат. О5о айар дьо5ура, талаана сайдар, дьон иннигэр тахсан иҥнигэһэ – толлугаһа суох кэпсиир – ипсиир, ыллыыр – туойар, оонньуур буолар.

4 сыл устата о5олорум маннык таьымнаах курэхтэргэ кыттан бэйэлэрин кыахтарынан сэмэй ситиьиилэннилэр.

Итинник оскуола ис тас өттүгэр ыытыллар мероприятияларга, күрэхтэргэ кытталларын, бириистээх миэстэлэргэ тиксэллэрин түмүгэр биһиги кылаас, оскуолаҕа сылын аайы ыытыллар “Сыл бастыҥнара”күрэххэ икки төгүл “Сыл бастыҥ кылааһа” ааты ылар үрдүк чиэскэ тиксибиппит.